Diari Oficial de la Generalitat Valenciana


Sumari del DOGV 4392, del 04-12-2002 (2002/13443)

Notificació de requeriment perquè es procedisca a la retirada de l'embarcació pesquera Cheni II de les instal·lacions portuàries de Dénia, a Enrique Antonio Camarasa Ferrándiz.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4392

Data del DOGV
:   04-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/13524


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de requeriment perquè es procedisca a la retirada de l'embarcació pesquera Cheni II de les instal·lacions portuàries de Dénia, a Enrique Antonio Camarasa Ferrándiz. [2002/S13179]
  
No havent pogut notificar a Enrique Antonio Camarasa Ferrándiz, en el domicili conegut per esta administració, la notificació, de 24 de setembre de 2002, per la qual se li requerix perquè procedisca a la retirada de l'embarcació pesquera Cheni II, de les instal·lacions portuàries de Dénia, i a liquidar el deute contret pels servicis prestats, d'acord amb el que establix l'article 59.4 de la Llei 30/1992, de 26 de novembre, es fa públic el text íntegre de l'esmentada notificació, perquè el present anunci servisca de notificació a l'interessat.
  
«L'embarcació pesquera de la seua propietat anomenada Cheni II, es troba, des del passat dia 15 d'agost de 2002, situada en la zona de terra del moll de la Pansa del port de Dénia.
  
Anteriorment es trobava atracada sense cap autorització al port indicat i, a causa a l'estat d'abandonament d'esta, va ser necessari el buidatge d'aigua en sucessives ocasions per a evitar l'enfonsament de l'embarcació.
  
Totes estes operacions han ocasionat unes despeses a les quals vosté com a propietari ha de fer front davant d'esta administració. En concret, les despeses ocasionades i que consten com a impagades són:
  
Despeses d'estada al port de Dénia, liquidades amb la tarifa G-2: embarcacions, que consten com a impagades fins hui, i l'import de les quals és de tres mil set-cents cinquanta-dos euros amb cinc cèntims (3.752,05 euros).
  
Despeses per buidatge d'aigua, liquidades amb la tarifa E-4: servicis diversos, que consten com a impagades fins hui, i l'import de les quals és de dos mil cent trenta euros amb noranta-dos cèntims (2.130,92 euros).
  
A la vista de l'anterior, ateses la imatge d'abandonament que oferix l'embarcació no és la més adequada per a un port com el de Dénia, la manca d'autorització per a l'estada al port de Dénia, i que el deute existent augmenta amb el pas del temps, se li comunica que en el termini de 15 dies, comptadors a partir de la recepció de la present, haurà de:
  
Procedir a la retirada de l'embarcació de les instal·lacions portuàries de Dénia.
  
Liquidar el deute contret pels servicis prestats.
  
Transcorregut este termini, si la situació quant a la ubicació de l'embarcació persistix, s'obrirà expedient sancionador per estada no autoritzada, tipificada en l'article 114.e de la Llei 27/1992, com a infracció lleu, i que pot comportar una sanció de fins 60.101 euros.
  
De la mateixa manera, si persistira el deute contret amb esta administració, es procediria a la via de constrenyiment, d'acord amb els articles 95, 96 i 97 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.»